Antigvos ir Barbudos futbolo čempionatas
Antigvos ir Barbudos Premjer Divizionas (Premjer lyga) – Antigvos ir Barbudos profesionalų futbolo lyga, įkurta 1968 metais. Lygos varžybas organizuoja Antigvos ir Barbudos futbolo federacija. Pirmenybės prasideda rudenį ir baigiasi pavasarį. Čempionai patenka į pirmąjį CFU klubų čempionato ratą, dėl teisės žaisti CONCAF Čempionų lygoje. Dvi blogiausius rezultatus pasiekusios komandos iškrenta į Pirmą divizioną, o aštuntą vietą užėmusi komanda žaidžia pereinamąsias rungtynes dėl išlikimo aukščiausioje lygoje. Iš viso yra trys divizionai: Premjer divizionas, Pirmasis divizionas ir Antrasis divizionas. 2018–2019 m. Premjer divizione rungtyniavo dešimt komandų.